**ΤΑΥΤΕΚΩ**

Γενική Διεύθυνση Υπηρεσιών

Αυτοτελές Τμήμα Ασφάλισης, Μητρώου

και Παροχών σε Χρήμα

**ΤΟΜΕΑΣ ΤΑΑΠΤΠΓΑΕ**

**Τμήμα Μητρώου**

**Τηλ.210-3606283 & 210-3623275**

**FAX: 210-3605545**

**Email:taapt.ag@tayteko.gr**

**Site: www.taapt.gr**

**ΑΣΦΑΛΙΣΗ ΣΥΖΥΓΟΥ**

Για να ασφαλισθεί η/ο Σύζυγος των Άμεσα Ασφαλισμένων στον Τομέα, απαιτούνται τα παρακάτω δικαιολογητικά:

1. **Αίτηση** (Του Άμεσα Ασφαλισμένου)

**ΑΜΚΑ**, του/της προς ασφάλιση συζύγου.

1. **Το Βιβλιάριο Ασθενείας** (Του Άμεσα Ασφαλισμένου).
2. **Μία πρόσφατη φωτογραφία** (Τύπου Ταυτότητος)
3. **Ληξιαρχική Πράξη Γάμου** πρόσφατη, ή πρόσφατο **Πιστοποιητικό Οικογενειακής** **Κατάστασης**.
4. **Α). Το Εκκαθαριστικό Σημείωμα Εφορίας** τουΆμεσα Ασφαλισμένου, του τελευταίου Οικονομικού έτους, στο οποίο αναγράφονται και τα στοιχεία της/του Συζύγου, **που έχει εκδοθεί ηλεκτρονικά μέσω TAXIS, με την ένδειξη ΕΓΚΥΡΟ ΕΚΚΑΘΑΡΙΣΤΙΚΟ ΣΗΜΕΙΩΜΑ ΜΕΣΩ gsis.gr**, ή εκείνο που έχει σταλεί ταχυδρομικώς (αντίγραφο).

**Β). Εάν δεν έχει γίνει εκκαθάριση της Φορολογικής Δήλωσης,**  αντίγραφο της (έντυπο Ε1), του Άμεσα Ασφαλισμένου, για το τελευταίο Οικονομικό Έτος.

**Γ). Για τα ΝΙΟΠΑΝΤΡΑ ΖΕΥΓΑΡΙΑ**  προσκομίζεται και το Εκκαθαριστικό σημείωμα Εφορίας του τελευταίου Οικονομικού έτους, της/του προς ασφάλιση συζύγου. Σε περίπτωση μη εκκαθάρισης της Φορολογικής Δήλωσης, ισχύει ότι και στην ανωτέρω περίπτωση 5Β.

Εάν από την/τον προς ασφάλιση Σύζυγο δεν έχει υποβληθεί Φορολογική Δήλωση κατά το τελευταίο οικονομικό έτος, προσκομίζεται **Υπεύθυνη Δήλωσή** **του,** (Ν.1599/1986) ότι «**ΔΕΝ ΕΙΝΑΙ ΥΠΟΧΡΕΟΣ ΣΕ ΥΠΟΒΟΛΗ ΦΟΡΟΛΟΓΙΚΗΣ ΔΗΛΩΣΗΣ**». Η Υπεύθυνη Δήλωση πρέπει να έχει θεωρηθεί από την αρμοδία ΔΟΥ.

1. **ΑΤΟΜΙΚΑ** Εκκαθαριστικά Σημειώματα Εφορίας ή Φορολογικές Δηλώσεις (Ε1), **γίνονται δεκτές εφόσον,** επισυνάπτεται (ατομική) Βεβαίωση από το Τμήμα Μητρώου της αρμοδίας ΔΟΥ, ότι ο φορολογούμενος είναι σε **ΔΙΑΣΤΑΣΗ** (και για τους δύο) ή ότι είναι πτωχός (μόνο ο ένας).
2. **Α)**Για την/τον **ΑΛΛΟΔΑΠΟ** προς ασφάλιση Σύζυγο, που προέρχεται από Κράτος Μέλος της Ευρωπαϊκής Ένωσης **προσκομίζεται Έγγραφο Μόνιμης Διαμονής μέλους οικογένειας πολίτη (ΑΜΕΣΑ ΑΣΦΑΛΙΣΜΕΝΟΣ του Τομέα μας) της Ένωσης,**  το οποίο χορηγείται από τις κατά τόπους Διευθύνσεις Αλλοδαπών της Αστυνομίας.

**Β)** Για την/τον **ΑΛΛΟΔΑΠΟ** προς ασφάλιση Σύζυγο που προέρχεται από Τρίτη Χώρα (εκτός Ευρωπαϊκής Ένωσης) **προσκομίζεται Δελτίο Μόνιμης Διαμονής μέλους οικογενείας πολίτη (ΑΜΕΣΑ ΑΣΦΑΛΙΣΜΕΝΟΣ του Τομέα μας) της Ένωσης,**  το οποίο χορηγείται από τις Διευθύνσεις Αλλοδαπών των Περιφερειών και των Δήμων .

**Γ)** Για την/τον **ΑΛΛΟΔΑΠΟ** προς ασφάλιση Σύζυγο που προέρχεται από Τρίτη Χώρα (εκτός Ευρωπαϊκής Ένωσης) **προσκομίζεται ΑΔΕΙΑ ΠΑΡΑΜΟΝΗΣ ΕΠΙ ΜΑΚΡΟΝ ΔΙΑΜΕΝΟΝΤΟΣ, όταν ο ΑΜΕΣΑ ΑΣΦΑΛΙΣΜΕΝΟΣ του Τομέα μας είναι πολίτης Τρίτης Χώρας,** η οποία χορηγείται, από τις Διευθύνσεις Αλλοδαπών των Περιφερειών και των Δήμων.

**Σε κάθε περίπτωση και μέχρι την έκδοση της σχετικής Αδείας που θα μας προσκομιστεί, θα γίνεται δεκτό για την ασφάλισή του/της και το Αντίγραφο, της ως άνω σχετικής για κάθε περίπτωση Πρωτοκολλημένης Αίτησης, στον αρμόδιο Φορέα.**

1. **Υπεύθυνη δήλωση του Ν. 1599/1986** στην οποία θα δηλώνει ο Άμεσα Ασφαλισμένος:

« *Ο/Η σύζυγος μου (όνομα-επώνυμο) είναι άνεργος/η,* ***ΔΕΝ ΕΙΝΑΙ******ΣΗΜΕΡΑ ασφαλισμένος/η (ΟΥΤΕ ΥΠΗΡΞΕ ΜΕΧΡΙ ΣΗΜΕΡΑ*** *ασφαλισμένος/η) και δεν έχει δικαίωμα παροχών από άλλον Ασφαλιστικό Φορέα, από ίδιο δικαίωμα,* ***δε θεμελιώνει δικαίωμα Κύριας ή Επικουρικής ασφάλισης από άλλο Ταμείο, συγκατοικούμε και συντηρείται από εμένα****. Αποδέχομαι χωρίς επιφύλαξη τον εφ’ άπαξ καταλογισμό σε βάρος μου κάθε δαπάνης υγείας που τυχόν καταβληθεί για την/ον σύζυγό μου και αποδειχθεί ότι δεν εδικαιούτο την ασφαλιστική κάλυψη από τον Τομέα. Σε περίπτωση οποιασδήποτε μεταβολής π.χ.* ***Ανάληψη Εργασίας, έναρξη Επιχειρηματικής/Εμπορικής ή Αγροτικής δραστηριότητας, θεμελίωση δικαιώματος καταβολής Σύνταξης από Κύριο ή Επικουρικό Ταμείο ή λήψη Διαζυγίου****, θα προχωρήσω άμεσα στη διαγραφή της/του από τον Τομέα».*

1. **Βεβαίωση** από τον προηγούμενο Ασφαλιστικό Φορέα της/ου συζύγου ότι «**ΔΕΝ ΕΧΕΙ ΔΙΚΑΙΩΜΑ ΠΑΡΟΧΩΝ**»: α) εφόσον υπήρξε ασφαλισμένη/ος, β) εφόσον στο Εκκαθαριστικό Σημείωμα της Εφορίας ή στη Φορολογική Δήλωση (έντυπο Ε1) εμφανίζονται Εισοδήματα, από Μισθωτές Υπηρεσίες, Εμπορική Δραστηριότητα ή Γεωργικές Επιχειρήσεις.
2. Διευκρινίζεται ότι, η ασφάλιση στον Τομέα πραγματοποιείται, μόνον όταν το δικαίωμα παροχών του αντίστοιχου Φορέα προς τον ασφαλισμένο του, έχει χρονικά εξαντληθεί και όχι όταν με πρωτοβουλία (αίτηση) του ίδιου του Ασφαλισμένου, ζητείται να διακοπεί νωρίτερα η ασφάλισή του.
3. Για τις περιπτώσεις, που υπάρχουν οφειλές προς τον Ασφαλιστικό Φορέα του προς ασφάλιση Συζύγου, πρέπει να μας προσκομιστεί η σχετική Βεβαίωση του Φορέα αυτού, καθώς και η ΒΕΒΑΙΩΣΗ ΔΙΑΚΟΠΗΣ ΕΡΓΑΣΙΩΝ ΦΥΣΙΚΟΥ ΠΡΟΣΩΠΟΥ ΕΠΙΤΗΔΕΥΜΑΤΙΑ, από την Εφορία.
4. Για τις περιπτώσεις, που ο προς ασφάλιση Σύζυγος ανήκει σε Ασφαλιστικό Φορέα με ΥΠΟΧΡΕΩΤΙΚΗ ΑΣΦΑΛΙΣΗ (ΤΣΜΕΔΕ, ΤΣΑΥ, ΝΟΜΙΚΩΝ, ΣΥΜΒΟΛΑΙΟΓΡΑΦΩΝ, ΔΙΚΗΓΟΡΩΝ) απαιτείται η σχετική Βεβαίωση από τον Ασφαλιστικό Φορέα, ότι ΔΕΝ ΕΧΕΙ ΔΙΚΑΙΩΜΑ ΠΑΡΟΧΩΝ, καθώς και η ΔΙΑΚΟΠΗ ΕΡΓΑΣΙΩΝ Φυσικού Προσώπου Επιτηδευματία ΑΠΟ ΤΗΝ ΕΦΟΡΙΑ.
5. Για τις περιπτώσεις που ο/η προς ασφάλιση Σύζυγος, έχει αποχωρήσει από την τελευταία του εργασία, με ΠΡΟΓΡΑΜΜΑ ΕΘΕΛΟΥΣΙΑΣ ΕΞΟΔΟΥ, από το οποίο προβλέπεται ΠΡΟΑΙΡΕΤΙΚΗ ΣΥΝΕΧΙΣΗ ΑΣΦΑΛΙΣΗΣ σύμφωνα με την κείμενη Νομοθεσία, με υποχρεωτική καταβολή ολόκληρου του ποσού των εισφορών Εργοδότη και Εργαζόμενου σε όλους τους αρμόδιους φορείς Κοινωνικής Ασφάλισης (Κύριας, Επικουρικής, Πρόνοιας και Ασθένειας) και εφόσον έχει υποβάλλει τη σχετική αίτηση υπαγωγής στην ΠΡΟΑΙΡΕΤΙΚΗ συνέχιση της Ασφάλισης, **ΔΕΝ ΔΥΝΑΤΑΙ ΝΑ ΑΣΦΑΛΙΣΤΕΙ ΩΣ ΠΡΟΣΤΑΤΕΥΟΜΕΝΟ ΜΕΛΟΣ ΣΤΟΝ ΤΟΜΕΑ ΜΑΣ.** Σε περίπτωση που έχει επιλέξει, την ΜΗ ΥΠΑΓΩΓΗ ΤΟΥ ΣΤΗΝ ΠΡΟΑΙΡΕΤΙΚΗ ΑΣΦΑΛΙΣΗ, ή στην περίπτωση που ζητήθηκε η ΔΙΑΚΟΠΗ ΤΗΣ ΠΡΟΑΙΡΕΤΙΚΗΣ ΑΣΦΑΛΙΣΗΣ ή ΠΑΡΗΛΘΕ ΤΟ ΧΡΟΝΙΚΟ ΔΙΑΣΤΗΜΑ ΓΙΑ ΤΟ ΟΠΟΙΟ ΕΙΧΕ ΑΥΤΗ ΔΟΘΕΙ και εφόσον δεν έχει δικαίωμα παροχών για τον Κλάδο Ασθένειας, θα προσκομίσει σχετική Βεβαίωση από τον Ασφαλιστικό Φορέα που αντιστοιχεί στον Κλάδο Ασθενείας. (π.χ. ΤΑΠ-ΟΤΕ, ΤΑΠ-ΔΕΗ κλπ).

**ΣΗΜΕΙΩΣΕΙΣ**

* **Όταν ο Άμεσα Ασφαλισμένος δεν παρίσταται στην ασφάλιση, απαιτείται θεώρηση του γνησίου της υπογραφής του, στην Αίτηση και στην Υ/Δ Ν.1599/1986.**
* **Η θεώρηση του γνησίου υπογραφής μπορεί να γίνει από οποιαδήποτε Διοικητική Αρχή (Κ.Ε.Π., Αστυνομία, ΝΠΔΔ). Επίσης μπορεί να γίνει σε μία από τις Τράπεζες που συμμετέχουν στον Τομέα.**
* **Σύμφωνα με το αρ.1 Ν.4250 (ΦΕΚ 74/ΤΑ/26-3-2014) γίνονται πλέον αποδεκτά ΕΥΚΡΙΝΗ ΦΩΤΟΑΝΤΙΓΡΑΦΑ ΤΩΝ ΠΡΩΤΟΤΥΠΩΝ ΕΓΓΡΑΦΩΝ που απαιτούνται για την Ασφάλιση ή την Συνέχιση αυτής, για κάθε Προστατευόμενο Μέλος**.
* **Η ΑΠΑΣΦΑΛΙΣΗ και ΔΙΑΓΡΑΦΗ των προστατευομένων Μελών από τον Τομέα, γίνεται με αποκλειστική ευθύνη του Άμεσα Ασφαλισμένου και ισχύει από την ημερομηνία κατάθεσης της σχετικής Αίτησης Απασφάλισης στο Τμήμα Μητρώου.**
* **Σε περίπτωση οποιασδήποτε μεταβολής προστατευόμενου Μέλους (Ανάληψη Εργασίας, έναρξη Επιχειρηματικής/Εμπορικής ή Αγροτικής δραστηριότητας, θεμελίωση δικαιώματος καταβολής Σύνταξης από Κύριο ή Επικουρικό Ταμείο ή λήψη Διαζυγίου) πρέπει να ενημερώνεται άμεσα ο Τομέας για να αφαιρείται το μέλος από το Βιβλιάριο Ασθενείας και για να ενημερώνει σχετικά την Τράπεζα του ΕΝ ΕΝΕΡΓΕΙΑ ΑΣΦΑΛΙΣΜΕΝΟΥ, για την διακοπή της αναλογούσας εισφοράς.**
* **Η παρακράτηση καθώς και η χρήση του Βιβλιαρίου Ασθενείας για Προστατευόμενο Μέλος, που ΔΕΝ ΔΙΚΑΙΟΥΤΑΙ ΠΛΕΟΝ ΤΗΣ ΑΣΦΑΛΙΣΗΣ, για παροχές σε Χρήμα / ΤΑΥΤΕΚΩ και παροχές σε Είδος / ΕΟΠΥΥ, ΑΠΟΤΕΛΕΙ ΠΡΑΞΗ ΠΑΡΑΝΟΜΗ ΚΑΙ ΔΙΩΚΕΤΑΙ ΠΟΙΝΙΚΑ. Ο Τομέας επιφυλάσσεται ρητά κάθε δικαιώματός του, Αστικής ή Ποινικής Φύσεως.**